《九诵·孔子》
宋代·鲜于侁

曲阜兮遗墟，先师兮阙里。
神仿佛兮如在，涕潺湲兮不已。
穷天地兮一人，揭日月而照临。
生无万乘之位兮三千这徒心服而四来。嗟愚陋之不明兮仍商赐之为疑，
羌纷纷其妄作兮悖道违义而弗自知。顾六艺之折衷兮取舍纵横而协于道，
后世苟轻肆于胸臆兮必遽贻于诟病。三纲立而五教明兮实治世这宏矩，
履厚地而载高天兮胡一日之可舍，宜万龄这庙貌兮春秋不乏其时祀。
合仁义以为冠兮结忠信而为佩，集道德以为裳兮服文章而为带。
列笾豆为左右兮苹藻性而洁肥，酌玉醴以为酒兮错琼瑶而为粢。
升堂而北而兮望冕旒之巍巍，惟神明之降鉴兮洞精神其来歆。

作者简介：（1019—1087）宋阆州人，字子骏。仁宗景祐五年进士。为江陵右司理参军。神宗熙宁初，除利州路转运判官，升副使兼提举常平。时行新法，拒不散青苗钱，且捕械贪吏，不私姻戚。苏轼称其“上不害法，中不废亲，下不伤民”。徙京东西路转运使，所荐刘挚、李常等，多旧党知名者。元丰中知扬州，坐事罢。哲宗立，起为京东路转运使。后除集贤殿修撰，知陈州卒。精于经术，尤长于《楚辞》。有《诗传》、《易断》等。
全宋诗